Legislatívne uznesenie Európskeho parlamentu o návrhu nariadenia Rady o zaručených tradičných špecialitách z poľnohospodárskych výrobkov a potravín (KOM(2005)0694 - C6-0026/2006 - 2005/0270(CNS))



Úradný vestník 291 E , 30/11/2006 S. 0389 - 0393



P6_TA(2006)0094 Zaručené tradičné špeciality z poľnohospodárskych výrobkov a potravín * Legislatívne uznesenie Európskeho parlamentu o návrhu nariadenia Rady o zaručených tradičných špecialitách z poľnohospodárskych výrobkov a potravín (KOM(2005)0694 – C6-0026/2006 – 2005/0270(CNS)) (Konzultačný postup) Európsky parlament, - so zreteľom na návrh Komisie pre Radu (KOM(2005)0694) [1], - so zreteľom na článok 37 Zmluvy o ES, v súlade s ktorým Rada konzultovala s Európskym parlamentom (C6-0026/2006), - so zreteľom na článok 51 rokovacieho poriadku, - so zreteľom na správu Výboru pre poľnohospodárstvo a rozvoj vidieka (A6-0033/2006), 1. schvaľuje zmenený a doplnený návrh Komisie; 2. vyzýva Komisiu, aby zodpovedajúco zmenila svoj návrh, v súlade s článkom 250 ods. 2 Zmluvy o ES; 3. vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu; 4. žiada Radu o opätovnú konzultáciu, ak má v úmysle podstatne zmeniť návrh Komisie; 5. poveruje svojho predsedu, aby túto pozíciu postúpil Rade a Komisii. Pozmeňujúci a doplňujúci návrh 1 Odôvodnenie 7 (7) Poľnohospodárske výrobky a potraviny, pokiaľ ide o ich označovanie, podliehajú všeobecným pravidlám zavedeným v Spoločenstve a predovšetkým smernici Európskeho parlamentu a Rady 2000/13/ES z 20. marca 2000 o aproximácii právnych predpisov členských štátov týkajúcich sa označovania, prezentácie a reklamy potravín. Vzhľadom na špecifickosť zaručených tradičných špecialít je však potrebné prijať pre ne zvláštne doplňujúce opatrenia. Na zjednodušenie a urýchlenie identifikácie zaručených tradičných špecialít vyrábaných na území Spoločenstva je treba zaviesť povinné používanie zodpovedajúcich označení a symbolov Spoločenstva na ich obaloch, ale s poskytnutím rozumnej lehoty, aby sa prevádzkovatelia mohli prispôsobiť tejto povinnosti. (7) Označovanie poľnohospodárskych výrobkov a potravín podlieha všeobecným pravidlám ustanoveným v smernici Európskeho parlamentu a Rady 2000/13/ES z 20. marca 2000 o aproximácii právnych predpisov členských štátov týkajúcich sa označovania, prezentácie a reklamy potravín. Vzhľadom na špecifickosť zaručených tradičných špecialít je však potrebné prijať pre ne osobitné dodatočné opatrenia. Na zjednodušenie a urýchlenie identifikácie zaručených tradičných špecialít vyrábaných v Spoločenstve je treba zaviesť povinné používanie označení a osobitného symbolu Spoločenstva spojeného so zaručenými tradičnými špecialitami na ich obaloch, ale s poskytnutím rozumnej lehoty, aby sa prevádzkovatelia mohli prispôsobiť tejto povinnosti. Pozmeňujúci a doplňujúci návrh 2 Odôvodnenie 7 a (nové) (7a) S ohľadom na rozšírenie rozsahu uplatňovania tohto nariadenia na výrobky z tretích krajín a s cieľom chrániť spotrebiteľov pred rizikom zámeny symbolu Spoločenstva s pôvodom výrobku, by mala etiketa obsahovať označenie miesta pôvodu a spracovania poľnohospodárskeho výrobku alebo potravín, ktoré sú uvádzané na trh s označením zaručenej tradičnej špeciality. Pozmeňujúci a doplňujúci návrh 3 Článok 2 odsek 1 písmeno b) b) "tradičný" znamená taký, ktorého používanie na trhu Spoločenstva bolo preukázané najmenej počas obdobia, ktoré sa všeobecne považuje za jednu ľudskú generáciu; b) "tradičný" znamená výrobok, ktorý preukázal osobitné vlastnosti, ktoré ho odlišujú od iných podobných výrobkov rovnakej kategórie a ktorý bol na trhu už pred druhou svetovou vojnou; Pozmeňujúci a doplňujúci návrh 4 Článok 3 odsek 1 Pozmeňujúci a doplňujúci návrh 5 Článok 3 pododsek 2 a (nový) Pozmeňujúci a doplňujúci návrh 6 Článok 7 odsek 3 písmeno d a) (nové) da) akékoľvek ďalšie informácie, ktoré na základe riadne odôvodnených dôvodov považuje členský štát za potrebné. Pozmeňujúci a doplňujúci návrh 7 Článok 7 odsek 5 pododsek 1 5. Členský štát zorganizuje počas skúmania uvedeného v odseku 4 druhý pododsek námietkové konanie na vnútroštátnej úrovni, pričom zabezpečí primerané uverejnenie danej žiadosti a poskytne primeranú lehotu, počas ktorej každá osoba, ktorej sa to legitímne týka a ktorá sídli na jeho území, môže vysloviť námietku voči tejto žiadosti. 5. Členský štát zorganizuje počas skúmania uvedeného v odseku 4 druhý pododsek námietkové konanie na vnútroštátnej úrovni, pričom zabezpečí primerané uverejnenie danej žiadosti a poskytne lehotu 3 mesiacov, počas ktorej každá legitímne dotknutá osoba, ktorá je usadená na jeho území, môže vysloviť námietku voči tejto žiadosti. Pozmeňujúci a doplňujúci návrh 17 Článok 7 odsek 7 pododsek 1 a (nový) Pozmeňujúci a doplňujúci návrh 8 Článok 8 odsek 1 pododsek 1 1. Komisia preskúma žiadosť, aby overila, či je odôvodnená a spĺňa podmienky tohto nariadenia. 1. Komisia preskúma žiadosť do štyroch mesiacov, aby overila, či je odôvodnená a spĺňa podmienky ustanovené týmto nariadením. Pozmeňujúci a doplňujúci návrh 9 Článok 8 odsek 2 pododsek 1 2. Ak sa podmienky tohto nariadenia zdajú byť splnené, Komisia uverejní v Úradnom vestníku údaje o žiadateľovi a o kontrolnom orgáne (prípadne orgánoch) v zmysle článku 15. 2. Ak sa podmienky tohto nariadenia zdajú byť splnené Komisia najneskôr do šiestich mesiacov odo dňa prijatia žiadosti uvedenej v článku 7 ods. 6 uverejní v Úradnom vestníku Európskej únie špecifikácie výrobku uvedené článku 6 a údaje o skupine žiadateľov a o kontrolnom orgáne (kontrolných orgánoch) uvedených v článku 15. Pozmeňujúci a doplňujúci návrh 10 Článok 9 odsek 4 pododsek 2 Pozmeňujúci a doplňujúci návrh 11 Článok 12 odsek 2 2. Pokiaľ je na obale poľnohospodárskeho výrobku alebo potraviny vyrobenej na území Spoločenstva odkaz na zaručenú tradičnú špecialitu, musí sa tam nachádzať aj zaregistrovaný názov, označenie "zaručená tradičná špecialita" alebo skratka "ZTŠ", ako aj príslušný symbol Spoločenstva. 2. Pokiaľ je na obale poľnohospodárskeho výrobku alebo potravín vyrobených na území Spoločenstva odkaz na zaručenú tradičnú špecialitu, musí sa tam nachádzať aj zaregistrovaný názov, označenie "zaručená tradičná špecialita" alebo skratka "ZTŠ", ako aj príslušný osobitný symbol Spoločenstva. Pozmeňujúci a doplňujúci návrh 12 Článok 12 odsek 3 a (nový) 3a. Miesto pôvodu a spracovania každého poľnohospodárskeho výrobku alebo potravín uvedených na trh s osvedčením Spoločenstva o zvláštnom charaktere v súlade s týmto nariadením musí byť jasne a viditeľne vyznačené na etikete. Pozmeňujúci a doplňujúci návrh 13 Článok 15 odsek 2 pododsek 1 a (nový) Pozmeňujúci a doplňujúci návrh 14 Článok 15 odsek 3 3. Verejné alebo súkromné kontrolné orgány v zmysle odseku 1 musia mať právomoc vynútiť dodržiavanie tohto nariadenia, v prípade potreby aj uložením sankcií, ak zistia, že nejaký poľnohospodársky výrobok alebo potravina používajúca označenie "zaručená tradičná špecialita" nezodpovedá požiadavkám špecifikácie. 3. Verejné kontrolné orgány uvedené odseku 1 musia mať právomoc vynútiť dodržiavanie tohto nariadenia, v prípade potreby aj uložením sankcií, ak zistia, že nejaký poľnohospodársky výrobok alebo potraviny, ktoré používajú označenie "zaručená tradičná špecialita" nezodpovedajú požiadavkám špecifikácie. Pozmeňujúci a doplňujúci návrh 15 Článok 17 odsek 2 a (nový) 2a. Ak spracovaný výrobok obsahuje poľnohospodársky výrobok alebo potraviny, ktoré sú registrované podľa tohto nariadenia, musí byť používanie príslušného označenia na etikete spracovaného výrobku schválené združením, ktoré dostalo uznanie. Pozmeňujúci a doplňujúci návrh 16 Článok 18 odsek 3 3. V prípade odkazu na tento odsek sa uplatňujú články 4 a 7 rozhodnutia 1999/468/ES. Lehota uvedená v článku 4 ods. 3 rozhodnutia 1999/468/ES je stanovená na tri mesiace. [1] Zatiaľ neuverejnené v úradnom vestníku. --------------------------------------------------